Държавен вестник, бр. 1, 2026 г., стр. 3

БРОЙ  1	
Д Ъ Р Ж А В Е Н  В Е С Т Н И К 	
СТР.  3   
ПОСТАНОВЛЕНИЕ № 366
ОТ 29 ДЕКЕМВРИ 2025 Г.
за приемане на Класификатор на длъжностите 
в администрацията и на Номенклатура на 
кодовете на длъжностите от Класификатора 
на дипломатическите длъжности
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Класификатор на длъжнос­
тите в администрацията.
Чл. 2. Приема Номенклатура на кодовете 
на длъжностите от Класификатора на дипло­
матическите длъжности.
Заключителни разпоредби
§ 1. Отменя се Класификаторът на длъж­
ностите в администрацията, приет с Поста­
новление № 129 на Министерския съвет от 
2012 г. (обн., ДВ, бр. 49 от 2012 г.; изм. и доп., 
бр. 80 от 2012 г., бр. 25 и 44 от 2014 г., бр. 64 от 
2015 г., бр. 32, 36, 54, 76 и 86 от 2016 г., бр. 9, 
44, 86 и 94 от 2017 г., бр. 24 и 72 от 2018 г., 
бр. 1, 2 и 93 от 2019 г., бр. 93, 99, 101 и 105 от 
2020 г., бр. 21 и 67 от 2021 г., бр. 21, 60, 62 и 
70 от 2022 г., бр. 95 и 106 от 2023 г., бр. 52 от 
2024 г. и бр. 7 от 2025 г.).
§ 2. В Наредбата за прилагането на Класи­
фикатора на длъжностите в администрацията, 
приета с Постановление № 129 на Минис­
терския съвет от 2012 г. (обн., ДВ, бр. 49 от 
2012 г.; попр., бр. 75 от 2012 г.; изм. и доп., 
бр. 80 и 103 от 2012 г., бр. 30 и 37 от 2015 г., 
бр. 27, 36, 76, 79 и 86 от 2016 г., бр. 9 и 44 от 
2017 г., бр. 1, 2, 31 и 93 от 2019 г., бр. 9, 93, 99 
и 105 от 2020 г., бр. 21, 60, 62 и 70 от 2022 г., 
бр. 15, 95 и 106 от 2023 г., бр. 52 и 84 от 2024 г. 
и бр. 7 от 2025 г.), се правят следните изме­
нения и допълнения:
1. В чл. 1:
а) в ал. 1 се създава т. 7:
„7. кодът на длъжността, заемана по слу­
жебно правоотношение, съгласно чл. 112, ал. 1, 
т. 10 от Закона за държавния служител;“
б) създава се ал. 4:
„(4) Кодът на длъжността, заемана по слу­
жебно правоотношение, е дванадесетцифрен 
и се формира в първите осем цифри от съот­
ветния код от Националната класификация 
на професиите и длъжностите, деветата цифра 
е 0, а с последните три цифри се формира 
число, съответстващо на поредния номер на 
длъжността в Класификатора на длъжностите 
в администрацията. При добавяне на нови 
длъжности кодът се формира в първите осем 
цифри от съответния код от Националната 
класификация на професиите и длъжностите, 
деветата цифра е 0, а с последните три цифри 
се формира число, което за всяка добавена 
хронологично длъжност нараства с 1 спря­
мо поредния номер на последно въведената 
длъжност от Класификатора.“;
в) създава се ал. 5:
„(5) Кодът на длъжността, заемана по тру­
дово правоотношение, е осемцифрен, като се 
използва съответният код от Националната 
класификация на професиите и длъжностите. 
Когато за техническата длъжност „изпълни­
тел“ е използвано уточняващо наименование, 
съгласно чл. 10, ал. 2, за длъжността се из­
ползва код от Националната класификация 
на професиите и длъжностите, отговарящ на 
съответното наименование.“
2. В чл. 3, ал. 9, т. 1 думите „по чл. 37, 
ал. 1, т. 7 и 10 и ал. 4 ЗМВР“ се заменят с 
„по чл. 37, ал. 1, т. 7, 10 и 11 и ал. 4 ЗМВР“.
3. В чл. 7:
а) в ал. 22:
аа) в основния текст, в изречение първо 
след думите „старши социален работник“ се 
поставя запетая и се добавя „младши социа­
лен работник“;
бб) създава се нова т. 3:
„3. длъжността „младши социален работ­
ник“ е свързана с анализ и систематизиране 
на информация, с обработка на бази данни 
и документи във връзка с предоставянето на 
помощи и социални услуги, с регистрация и 
изготвяне на справки; младшият социален 
работник може да осъществява дейности по 
административното обслужване и носи пряка 
отговорност за извършваните от него действия 
във връзка с изпълнението на длъжността;“
вв) досегашната т. 3 става т. 4;
б) създава се ал. 25:
„(25) Длъжността „държавен здравен ин­
спектор“ има функции по осъществяване на 
държавния здравен контрол на територията 
на отделните административни области на 
страната от регионалните здравни инспекции и 
на територията на цялата страна – от Минис­
терството на здравеопазването. Длъжността 
е свързана с осъществяването на контрол 
по спазване и изпълнение на установените с 
нормативен акт здравни изисквания за: обек­
тите с обществено предназначение по § 1, т. 9 
от допълнителните разпоредби на Закона за 
здравето; продуктите и стоките със значение 
за здравето на човека по § 1, т. 10 от допъл­
нителните разпоредби на Закона за здравето; 
дейностите със значение за здравето на човека 
по § 1, т. 11 от допълнителните разпоредби на 
Закона за здравето; факторите на жизнената 
среда по § 1, т. 12 от допълнителните разпоред­
би на Закона за здравето; надзор на заразните 
болести; контрол по спазване на установените 
с нормативен акт забрани и ограничения за 
реклама и продажба на алкохолни напитки; 
забрани и ограничения за тютюнопушене; 
държавен здравен контрол за спазване на 
изискванията за защита на лицата от въз­
действието на йонизиращи лъчения, както и